གནམ་ལོ་གསར་དུ་བཞད་པ་དང་གནའ་བོའི་གྲོང་ཁྱེར་ལྷ་ས་དེ་རྒྱན་གོས་ཕུན་སུམ་ཚོགས་པ་བཀླུབས་པའི་སྒེག་འཆང་མ་ཞིག་དང་འདྲ་བ་བལྟ་བས་ངོམས་པ་མེད་པའི་སྒེག་ཉམས་མངོན་ཞིང་།དེའི་སྐབས་ཁང་པའི་ཡང་ཐོག་སྟེང་ལངས་ཏེ་རྒྱང་ལྟ་ཞིག་བྱས་ཚེ་ཚོན་སྣ་སྔ་ལྡན་གྱི་དར་ལྕོག་རླུང་བུའི་ཁྲོད་དུ་ལྷབ་ལྷུབ་ཏུ་གཡོ་བ་དེ་དག་མཐའ་ཡས་རྒྱ་མཚོར་བགྲོད་ལ་ཁད་ཀྱི་གྲུ་གཟིངས་ཆེན་པོ་ཞིག་དང་ཀུན་ནས་མཚུངས་སོ།ཐོག་གསོལ་ནི་བོད་ཀྱི་ལོ་གསར་གཏོང་བའི་ནང་བྱེད་སྒོ་གལ་ཆེ་ཞིག་ཡིན་པ་དང་།ལོ་གསར་གྱི་བྱེད་སྒོ་ཡོད་ཚད་མཇུག་སྒྲིལ་རྗེས་ཚོན་མདོག་རྣམ་པར་བཀྲ་བའི་རླུང་རྟའི་དར་ལྕོག་གསར་པ་དེ་དག་ང་ཚོ་དང་མཉམ་དུ་བཀྲ་ཤིས་པའི་ལོ་གསར་པར་ཁ་ཕྱོགས་པ་ཡིན།